గీతాంజలి మళ్ళీ వచ్చింది

గీతాంజలి మళ్ళీ వచ్చింది 2024లో విడుదలైన తెలుగు సినిమా. 2014లో వ‌చ్చిన సూప‌ర్ హిట్ సినిమా ‘గీతాంజలి’ సినిమాకు సీక్వెల్‌గా ఎంవీవీ సినిమాస్‌, కోన ఫిలిం కార్పొరేషన్‌ బ్యానర్‌పై ఎంవీవీ సత్యనారాయణ,  కోన వెంకట్ నిర్మించిన ఈ సినిమాకు శివ తుర్లపాటి దర్శకత్వం వహించాడు. అంజలి, శ్రీనివాస్‌ రెడ్డి, సునీల్, సత్యం రాజేశ్‌, షకలక శంకర్‌, ఆలీ ప్రధాన పాత్రల్లో నటించిన ఈ సినిమా టీజర్‌ను ఫిబ్రవరి 24న విడుదల చేసి, సినిమాను ఏప్రిల్ 11న తెలుగు, త‌మిళం, మ‌ల‌యాళం, హిందీ, క‌న్న‌డ భాష‌ల్లో విడుదల చేశారు.

 నిర్మాణం 
తొమ్మిదేళ్ల తర్వాత, అంజలి నటించిన గీతాంజలి సినిమా సీక్వెల్, గా గీతాంజలి మళ్లీ వచ్చింది, ప్రారంభమైంది. ఈ సినిమా షూటింగ్ 2023 సెప్టెంబర్ లో ప్రారంభమైంది. ఈ సినిమా నటి అంజలి కి  50వ సినిమా ఈ సినిమాలో అంజలి హారర్ కామెడీలో తన పాత్రను పోషించనుంది.

 చిత్రీకరణ 
గీతాంజలి మళ్లీ వచ్చింది సినిమా చిత్రీకరణ తెలంగాణలోని హైదరాబాద్ లోను తమిళనాడులోని ఊటీలోనూ జరిగింది.

కొత్త సంవత్సరం సందర్భంగా గీతాంజలి మళ్లీ వచ్చేసింది సినిమా ఫస్ట్ లుక్ 2024 జనవరి 1 విడుదలైంది. ఈ సినిమా టీజర్ ఫిబ్రవరి 24న విడుదలైంది. 

ఈ చిత్రాన్ని మొదట మార్చి 22న విడుదల చేయాలని నిర్ణయించినప్పటికీ అది వాయిదా పడి, చివరికి ఏప్రిల్ 11న తెలుగు, త‌మిళం, మ‌ల‌యాళం, హిందీ, క‌న్న‌డ భాష‌ల్లో విడుదల చేశారు.

 నటీనటులు 

 గీతాంజలిగా అంజలి
 శ్రీనుగా శ్రీనివాస్‌ రెడ్డి
 నానిగా సునీల్
 సత్యం రాజేశ్‌
 ఆలీ 
 షకలక శంకర్‌
 సత్య
 రవి శంకర్
 శ్రీకాంత్ అయ్యంగార్ 
 రాహుల్ మాధవ్

 సాంకేతిక  నిపుణులు 

 బ్యానర్:  ఎంవీవీ సినిమాస్‌, కోన ఫిలిం కార్పొరేషన్‌

 నిర్మాత:  ఎంవీవీ సత్యనారాయణ,  కోన వెంకట్

 కథ: కోన వెంకట్
 స్క్రీన్‌ప్లే,  దర్శకత్వం:  శివ తుర్లపాటి 
 మాట‌లు: భాను భోగవరపు, నందు సవరిగాన

 సంగీతం:  ప్రవీణ్ లక్కరాజు

 సినిమాటోగ్రఫీ: సుజాత సిద్ధార్థ

 మూలాలు 

వర్గం:2024 తెలుగు సినిమాలు